দ্য লাক অব ব্যারি লিন্ডন
দ্য লাক অব ব্যারি লিন্ডন হল উইলিয়াম ম্যাকপিস থ্যাকারি রচিত একটি ঐতিহাসিক উপন্যাস। এটি প্রথমে ১৮৪৪ সালে ফ্রেজার্স পত্রিকায় দ্য লাক অব ব্যারি লিন্ডন: আ রোম্যান্স অব দ্য লাস্ট সেঞ্চুরি নামে ধারাবাহিকভাবে প্রকাশিত হয়েছিল। গল্পটি একজন আইরিশ অভিজাত ব্যক্তিকে নিয়ে, যিনি ইংরেজ অভিজাত শ্রেণির সদস্য হওয়ার চেষ্টা করছেন। থ্যাকারির এই কর্মের অনুপ্রেরণা হল অ্যান্ড্রু রবিনসন স্টোনি নামে একজন লম্পট ও ভাগ্য অন্বেষী অ্যাংলো-আইরিশের জীবনী ও স্বার্থসাধন। উপন্যাসটি পরে ১৮৫২-৫৩ সালে দুই খণ্ডে প্রকাশিত হয়েছিল এবং ১৮৫৬ সালে দ্য মেমোয়ারস অব ব্যারি লিন্ডন, ইস্ক.-এ এর সংশোধিত ও পরিমার্জিত রূপটি অন্তর্ভুক্ত করা হয়েছিল।